
ZÁKON
     z  ................................2026,
ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov 


Národná rada Slovenskej republiky sa uzniesla na tomto zákone:

Čl. I

Zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení zákona č. 733/2004 Z. z., zákona č. 747/2004 Z. z., zákona č. 171/2005 Z. z., zákona č. 517/2005 Z. z., zákona č. 120/2006 Z. z., zákona č. 460/2007 Z. z., zákona č. 538/2007 Z. z., zákona č. 465/2008 Z. z., zákona č. 535/2008 Z. z., zákona                        č. 467/2009 Z. z., zákona č. 527/2010 Z. z., zákona č. 406/2011 Z. z., zákona č. 460/2011 Z. z., zákona č. 548/2011 Z. z., zákona č. 68/2012 Z. z., zákona č. 286/2012 Z. z., zákona č. 343/2012 Z. z., zákona č. 347/2013 Z. z., zákona č. 484/2013 Z. z., zákona č. 268/2014 Z. z., zákona                        č. 333/2014 Z. z., zákona č. 361/2014 Z. z., zákona č. 79/2015 Z. z., zákona č. 243/2017 Z. z., zákona č. 292/2017 Z. z., zákona č. 112/2018 Z. z., zákona č. 312/2018 Z. z., zákona č. 221/2019 Z. z., zákona č. 369/2019 Z. z., zákona č. 460/2019 Z. z., zákona č. 354/2020 Z. z., zákona         č. 470/2021 Z. z., zákona č. 92/2022 Z. z., zákona č. 178/2022 Z. z., zákona č. 249/2022 Z. z., zákona č. 335/2022 Z. z., zákona č. 2/2023 Z. z., zákona č. 198/2023 Z. z., zákona č. 205/2023 Z. z., zákona č. 278/2023 Z. z., zákona č. 26/2025 Z. z., zákona č. 335/2025 Z. z. a zákona          č. 131/2026 Z. z. sa mení a dopĺňa takto: 

1. V § 12 odsek 3 znie:
„(3) Pri viacpodlažných stavbách správca dane môže všeobecne záväzným nariadením11) podľa miestnych podmienok v obci, v jej jednotlivej časti alebo v jednotlivom katastrálnom území ustanoviť príplatok za podlažie v sume za každý aj začatý m2 ďalšieho podlažia okrem prvého nadzemného podlažia. Správca dane môže všeobecne záväzným nariadením11) podľa miestnych podmienok v obci, v jej jednotlivej časti alebo v jednotlivom katastrálnom území ustanoviť rôzne príplatky za podlažie pre jednotlivé druhy stavieb podľa § 10 ods. 1. Príplatok za podlažie podľa prvej vety alebo druhej vety nesmie presiahnuť najnižšiu sadzbu dane zo stavieb pre stavby podľa § 10 ods. 1 písm. a) ustanovenú správcom dane vo všeobecne záväznom nariadení.11) Príplatok za podlažie pre stavby podľa § 10 ods. 1 písm. a) je v sume najviac 0,33 eura.“.

2. Za § 104s sa vkladajú § 104t a 104u, ktoré vrátane nadpisov znejú:

„§ 104t
Prechodné ustanovenia k úpravám účinným od 1. novembra 2026

(1) Ak daňová povinnosť k miestnym daniam, poplatková povinnosť k poplatku a oznamovacia povinnosť vzniknú do 31. decembra 2026, postupuje sa podľa predpisov účinných do 31. októbra 2026.

(2) Správca dane môže ustanoviť na zdaňovacie obdobie roku 2027 príplatok za podlažie pre stavby podľa § 10 ods. 1 písm. a) najviac v sume príplatku za podlažie ustanovenom vo všeobecne záväznom nariadení11) na zdaňovacie obdobie roku 2026. Ak správca dane na zdaňovacie obdobie roku 2027 ustanoví príplatok za podlažie podľa § 12 ods. 3 prvej vety v znení účinnom od 1. novembra 2026, môže tento príplatok za podlažie ustanoviť najviac v sume príplatku za podlažie ustanovenom vo všeobecne záväznom nariadení11) na zdaňovacie obdobie roku 2026.

(3) Ak správca dane pred 1. novembrom 2026 ustanovil príplatok za podlažie podľa predpisu účinného do 31. októbra 2026, môže ho uplatniť pri vyrubení dane zo stavieb aj po zdaňovacom období roka 2026.

§ 104u
Prechodné ustanovenie účinné od 1. novembra 2026

Správca dane môže ustanoviť na zdaňovacie obdobie roku 2027 sadzbu dane zo stavieb pre stavby podľa § 10 ods. 1 písm. a) najviac vo výške sadzby dane zo stavieb pre stavby podľa § 10 ods. 1 písm. a) ustanovenej vo všeobecne záväznom nariadení11) na zdaňovacie obdobie roku 2026. “.


Čl. II
Účinnosť

Tento zákon nadobúda účinnosť 1. novembra 2026.
Interné

Interné

